ประกาศเทศบาลตำบลบางปะกงพรหมเทพรังสรรค์
เรื่อง  สอบราคาโครงการจ้างเหมาทำอาหารกลางวัน
สำหรับเด็กนักเรียนของศูนย์พัฒนาเด็กเล็กเทศบาลตำบลบางปะกงพรหมเทพรังสรรค์
………………………………………..
                            ด้วยเทศบาลตำบลบางปะกงพรหมเทพรังสรรค์ อำเภอบางปะกง จังหวัดฉะเชิงเทรา มีความประสงค์จะสอบราคาโครงการจ้างเหมาทำอาหารกลางวันสำหรับเด็กนักเรียนของศูนย์พัฒนาเด็กเล็กเทศบาลตำบลบางปะกงพรหมเทพรังสรรค์ ประจำภาคเรียนที่ ๑/๒๕๕๗ ระหว่างวันที่ ๑๙ พฤษภาคม ๒๕๕๗ ถึงวันที่ ๓๐ กันยายน ๒๕๕๗ จำนวน ๙๕ วัน (ยกเว้นวันหยุดราชการและวันหยุดนักขัตฤกษ์)จำนวน ๗๐ คน/วัน คนละ ๒๐.-บาท/วัน ราคากลางจำนวน ๑๓๓,๐๐๐ บาท (หนึ่งแสนสามหมื่นสามพันบาทถ้วน) รายละเอียดรายการอาหารแนบท้ายประกาศสอบราคา
                   ผู้มีสิทธิเสนอราคาจะต้องมีคุณสมบัติ ดังต่อไปนี้
๑. เป็นนิติบุคคล/บุคคลธรรมดา ผู้มีอาชีพรับจ้างงานที่สอบราคาดังกล่าว
๒. ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว
๓. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของ        ผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบล       บางปะกงพรหมเทพรังสรรค์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกาศสอบราคาครั้งนี้
กำหนดยื่นเอกสารสอบราคา ระหว่างวันที่ ๒๓ เมษายน ๒๕๕๗ ถึงวันที่ ๗ พฤษภาคม ๒๕๕๗ เวลา ๐๘.๓๐ – ๑๖.๓๐ น. ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ ยกเว้นวันที่ ๒๔ เมษายน ๒๕๕๗ ยื่นซองเสนอราคา ณ ศูนย์จัดซื้อจัดจ้างท้องถิ่นอำเภอบางปะกง ระหว่างเวลา ๐๘.๓๐ น. ถึง ๑๖.๓๐ น. โดยถือเอานาฬิกาของทางราชการเป็นสำคัญ
กำหนดเปิดซองสอบราคา ในวันที่ ๘ พฤษภาคม ๒๕๕๗ เวลา ๑๐.๐๐ น.เป็นต้นไป ณ ศูนย์จัดซื้อจัดจ้างท้องถิ่นอำเภอบางปะกง
                 ผู้สนใจติดต่อขอซื้อเอกสารสอบราคาเลขที่ ๑๓/๒๕๕๗ ราคาชุดละ ๒๐๐ บาท (สองร้อยบาทถ้วน) ระหว่างวันที่ ๒๓ เมษายน ๒๕๕๗ ถึง วันที่ ๗ พฤษภาคม ๒๕๕๗ ได้ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ หรือสอบถามทางโทรศัพท์หมายเลข ๐-๓๘๕๓-๑๕๕๓-๔ ในวันและเวลาราชการ หรือตรวจสอบข้อมูลทางเว็บไซต์ที่ www.bangpakongcity.go.th โดยตรง
 
                             ประกาศ   ณ   วันที่  ๒๓  เดือน  เมษายน  พ.ศ. ๒๕๕๗
                                               



[bookmark: _GoBack]               จรัญ งาสุวรรณ์
(นายจรัญ งาสุวรรณ์)
นายกเทศมนตรีตำบลบางปะกงพรหมเทพรังสรรค์

